นายกรัฐมนตรี เรียกประชุม ครม. นัดพิเศษ หารือมาตรการช่วยเหลือเยียวยาผู้ได้รับผลกระทบจากโรคโควิด-19 ระยะ 3 รวมถึงงบประมาณ
นายกรัฐมนตรี เรียกประชุม ครม. นัดพิเศษ หารือมาตรการช่วยเหลือเยียวยาผู้ได้รับผลกระทบจากโรคโควิด-19 ระยะ 3 รวมถึงงบประมาณพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรี นัดพิเศษในวันนี้ 3 เมษายน 2563 ณ ตึกสันติไมตรี ทำเนียบรัฐบาล เพื่อหารือเร่งด่วนเกี่ยวกับมาตรการเยียวยาผู้ได้รับผลกระทบจากการแพร่ระบาดโรคโควิด-19 ในระยะ 3 และ 4 สำหรับช่วงเดือนพฤษภาคม - กรกฎาคม 2563 ซึ่งกระทรวงการคลัง ธนาคารแห่งประเทศไทย (ธปท.) และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำลังเร่งเตรียมการออกมาตรการชุดที่ 3 ตลอดจนหารือเรื่องงบประมาณ กรอบวงเงิน จัดลำดับความสำคัญเร่งด่วน รวมทั้งแหล่งที่มาของเงินจากที่ต่างๆ ซึ่งอาจจะมีทั้งการออก พ.ร.ก.กู้เงิน และ พ.ร.บ.โอนเงินงบประมาณ และหากมีการอนุมัติ จะนำเสนอเข้าสู่ ครม.ในสัปดาห์หน้า 7 เมษายน 2563 ต่อไปสำหรับมาตรการดังกล่าว จะออกมาดูแลและเยียวยาความเสียหายของประชาชนทุกภาคส่วนได้อีก 6 เดือน ครอบคลุมทั้งภาคประชาชนที่ยังได้รับความเดือดร้อน และกลุ่มผู้ประกอบการให้สามารถดำเนินธุรกิจและเกิดการจ้างงานต่อไปได้ และจะมีการดูแลกลุ่มเกษตรกร รวมทั้งดูแลเสถียรภาพของตลาดเงินตลาดทุนไม่ให้เกิดความเสียหายด้วยการประชุม ครม. จะเป็นรูปแบบการประชุมเต็มคณะ โดยไม่ผ่านระบบ Video Conference